Source: https://www.oksjonikeskus.ee/oksjon/view/?varaliik=KI&okid=54088
Timestamp: 2020-07-12 13:07:13+00:00

Document:
Korteriomand Kose mnt 24-3,Lehtmetsa küla, Anija vald
Hetkehind: 16 039 €
OKSJONI ANDMED ID: 54088
alghind oksjonil: 16 039 €
tagatisraha: 1 604 €
aega alguseni: 17 p, 21 tundi, 52 minutit
registreerimise lõpp: 29.07.2020 kl 14:00
oksjoni algus: 30.07.2020 kl 14:00
oksjoni lõpp: 06.08.2020 kl 14:00
laekumise tähtpäev: 29.07.2020 kl 23:59
Hille Kudu, kohtutäitur
otseviide: https://www.oksjonikeskus.ee/oksjon/view/?okid=54088
Ametlikud Teadaanded: https://www.ametlikudteadaanded.ee/avalik/teadaanne?teate_number=1623937
Anija vald Lehtmetsa küla
aadress: Kose mnt 24
katastritunnus: 14001:002:0069
reg. osa nr: 4680502
Kohtutäitur Hille Kudu avaldab teadaande täitemenetluse seadustiku (TMS) § 153 lõike 2 alusel.
Nurmik Madis?le kuuluva korteriomandi asukohaga Harju maakond, Anija vald, Lehtmetsa küla, Kose mnt 24-3, mis on kantud Tartu Maakohtu kinnistusosakonna registriossa nr 4680502, katastritunnusega 14001:002:0069. Ehitusregistri andmetel asub kolmekorruselise elamu teisel korrusel kahetoaline korter pindalaga 43,0 ruutmeetrit.
Keelumärge kinnisasja käsutamise keelamiseks OK Incure OÜ (registrikood 11542046), kohtutäitur Hille Kudu kasuks. 14.02.2020 kohtutäituri avalduse alusel sisse kantud 19.02.2020.
Hüpoteek summas 494 000,00 krooni Swedbank AS (registrikood 10060701) kasuks. Kinnistu igakordne omanik on kohustatud alluma kohesele sundtäitmisele hüpoteegiga tagatud nõude rahuldamiseks. Hüpoteegipidaja on kinnitanud, et 03.04.2020 seisuga on hüpoteegiga tagatud nõude jääk 8158.00 eurot.
Keelumärge ja hüpoteek kustutatakse peale edukat enampakkumist.
Alghind: 16 039 euro(t).
Omanik: Nurmik Madis (isikukood 39301060229)
Enampakkumisel osalemiseks tuleb end registreerida oksjonikeskkonnas käesolevas teates nimetatud vara lehel, mille püsilink on: https://www.oksjonikeskus.ee/oksjon/view/?okid=54088 ning tasuda tagatisraha 1 604 eurot Hille Kudu kohtutäitur arveldusarvele nr EE441010011814826226 (SEB). Makseselgitus: „Tagatisraha 29.07.2020 23:59 oksjonil ID54088 osalemise eest. Kinnisvara: Kose mnt 24, Anija vald, Harju maakond“. Tagatisraha loetakse tasutuks selle laekumise hetkest. Tagatisraha peab olema laekunud hiljemalt 29.07.2020 kell 23:59. Hilisemaid laekumisi ei arvestata. Ostja makstud tagatisraha arvatakse ostuhinna sisse, teistele enampakkumisest osavõtnutele tagastatakse see enampakkumise päevale järgneval tööpäeval.
Enampakkumisele registreerimine algab 30.06.2020 kell 14:00 ja lõpeb 29.07.2020 kell 14:00.
Enampakkumine algab 30.07.2020 kell 14:00 ja lõpeb 06.08.2020 kell 14:00. Pikeneva lõpu intervall on 5 minut(it).
Menetluse nr: 035/2020/424
Teadaande number 1623937
Tallinna kohtutäitur Hille Kudu poolt, kelle büroo asub Rävala pst 5, Tallinn (tel 612 9155, e-post buroo.kudu@taitur.net), väljakuulutatud avalikku elektroonilist enampakkumist reguleerivad järgnevad tingimused ja õigusaktid:
1. ENAMPAKKUMISELE REGISTREERIMISE KORD (täitemenetluse seadustiku (edaspidi TMS) § 871)
1.1. Enampakkumisele registreeritakse enne enampakkumise algust.
1.2. Enampakkumisel osaleda sooviv isik registreerib end enampakkumise kuulutuses märgitud korras ja tähtajal ning tasub tagatisraha.
1.3. Isik registreeritakse enampakkumisel osalejaks, kui registreerimistaotlus ja selle lisad vastavad enampakkumise tingimustele, tagatisraha on tasutud ning isik võib enampakkumisel pakkujana osaleda.
1.4. Enampakkumisel osalemiseks vajalikud lisad (volikiri, nõusolek, luba, tõend jms) tuleb kohtutäiturile esitada hiljemalt enampakkumisele registreerimise tähtajaks.
2. ENAMPAKKUMISEL PAKKUDA VÕIVAD ISIKUD (TMS § 87)
2.1. Enampakkumisel võivad pakkujana osaleda kõik isikud, kui seaduses ei ole sätestatud teisiti. Enampakkumisel võivad kaasa pakkuda ka võlgnik ja sissenõudja.
2.2. Enampakkumisel ei või isiklikult ega esindajana osaleda kohtutäitur ega isik, kes on viibinud manukana vara arestimise juures, samuti isik, kes korraldab enampakkumist või kes on manukas enampakkumise läbiviimisel, ning sellise isiku arvel tegutsev isik.
2.3. Vara müümine p-s 2.2. nimetatud isikule ja asja käsutamine nimetatud isiku poolt on tühised. Kui seetõttu tuleb korraldada uus enampakkumine, kannab rikkunud isik selle korraldamise kulud ja peab tasuma tema poolt pakutud hinna ning uuel enampakkumisel pakutud hinna vahe, kui uuel enampakkumisel pakutud hind on tema pakutud hinnast madalam.
3. TAGATISRAHA ENAMPAKKUMISEL (TMS § 83)
3.1. Kohtutäitur võib enampakkumise korral määrata enampakkumisel osalejatele tagatisraha suuruses kuni kümme protsenti alghinnast. Tagatisraha määramise korral peab enampakkumisel osaleda sooviv isik selle tasuma kohtutäituri poolt määratud tähtajaks.
3.2. Tagatisraha tasutakse kohtutäituri määratud kontole või kohtutäiturile sularahas enampakkumisele registreerimisel. Kui tagatisraha tasutakse kohtutäituri määratud kontole, loetakse tagatisraha tasutuks kohtutäituri konto krediteerimisest tagatisraha ulatuses. Tagatisraha võib tasuda sularahas, kui tagatisraha suurus ei ületa 640 eurot.
3.3. Kui tagatisraha tasutakse oksjonikeskkonnas makseteenuse pakkuja pakutava kohest laekumist võimaldava makseviisi kaudu, loetakse tagatisraha kohtutäiturile tasutuks koja tsentraalkonto krediteerimisest tagatisraha ulatuses. Enampakkumisel osaleja kannab nimetatud viisil tagatisraha tasumisega kaasnevad kulud.
3.4. Kohtutäitur võib tagatisrahana aktsepteerida ka tagatisraha suuruses antud Eesti või muu Euroopa Liidu liikmesriigi krediidiasutuse tähtajatut, tagasivõtmatut ja tingimusteta maksegarantiid.
3.5. Tagatisraha ei pea maksma:
3.6. Ostja makstud tagatisraha arvatakse ostuhinna sisse, teistele enampakkumisest osavõtnutele tagastatakse see enampakkumise päevale järgneval tööpäeval.
4. ELEKTROONILISE ENAMPAKKUMISE KORD (TMS § 881)
4.1. Enne enampakkumise alustamist teeb kohtutäitur oksjonikeskkonnas teatavaks müüdavat vara ning enampakkumist puudutavad olulised tingimused ja alghinna. Enampakkumisel tehtavate pakkumiste sammu määrab kohtutäitur, arvestades müüdava asja väärtust. Põhjendatud juhtudel võib kohtutäitur määrata arestimisaktis märgitust erineva alghinna.
4.2. Elektrooniline enampakkumine on avatud vähemalt viis tööpäeva. Enampakkumise kestust võib lühendada, kui tähtaja järgimisel väheneks enampakkumisele pandava asja väärtus ilmselt oluliselt või kui asja hoidmisega kaasnevad ebamõistlikult suured hoiukulud.
4.3. Pärast enampakkumise avamist alustavad osalejad pakkumisi alghinnast. Enampakkumisel osalejad sisestavad oma pakkumised elektrooniliselt täiseurodes vastavalt enampakkumise sammule.
4.4. Elektrooniline enampakkumine lõpeb enampakkumise kuulutuses märgitud ajal. Kui pikenemise intervalli jooksul tehakse enne enampakkumise lõpu aega uus pakkumine, lükkub enampakkumise lõpp pikenemise intervalli võrra edasi ja enampakkumine kestab seni, kuni pakkumisi tehakse. Enampakkumise pikenemise intervall on 1–60 minutit. Kui pikenenud lõpu korral ei ole enampakkumine lõppenud varem, lõpeb enampakkumine 120 tunni möödumisel kuulutuses märgitud enampakkumise lõpu ajast.
5. PAKKUMISE PARIMAKS TUNNISTAMINE (TMS § 91)
5.1. Elektroonilisel enampakkumisel tunnistatakse parimaks pakkumiseks enampakkumise lõppemisel oksjonikeskkonnas tehtud hinnalt kõrgeim pakkumine.
5.2. Kui parim pakkuja on loovutanud ostja õigused teisele isikule ja see isik võtab üle ka parimast pakkumisest tulenevad kohustused, esitatakse sellekohased avaldused kohtutäiturile ostuhinna tasumise tähtaja jooksul.
5.3. Kohtutäitur ei tunnista pakkumist parimaks, kui on oluliselt rikutud enampakkumisetingimusi või kui enampakkumist või selle jätkamist takistab kolmanda isiku õigus.
5.4. Pakkumise parimaks tunnistamine tehakse elektroonilisel enampakkumisel enampakkumise päevale järgneval tööpäeval oksjonikeskkonnas. Kui pakkuja osales pakkumiste avamisel, loetakse ta enampakkumise tulemustest informeerituks. Kohtutäitur võib erandjuhtudel teatavakstegemise kuni seitsmeks päevaks edasi lükata. Edasilükkamisest annab kohtutäitur enampakkumisel osalejatele viivitamata teada.
5.5. Pakkumise parimaks tunnistamine kehtib teatavakstegemise ajast alates.
6. PAKKUMISE TAGASILÜKKAMINE (TMS § 89)
6.1. Kohtutäitur lükkab tagasi tühise pakkumise. Tühiseks pakkumiseks loetakse eelkõige:
6.2. Kohtutäitur võib tagasi lükata enampakkumise nurjamise kavatsusega tehtud pakkumise.
6.3. Kui pakkumise kehtivus sõltub pakkujat esindava isiku esindusõiguse ulatusest või muu isiku nõusolekust, lükkab kohtutäitur pakkumise tagasi, kui esindusõigust või nõusolekut ei tõendata viivitamata.
7. VASTUVÄITED (TMS § 921)
Elektroonilisel enampakkumisel osalevad isikud võivad esitada vastuväited enampakkumiste läbiviimise kohta enampakkumise lõppemise päevale järgneva tööpäeva jooksul. Kohtutäitur kannab vastuväited enampakkumise akti. Kui vastuväiteid ei esita, ei ole neil õigust kaevata akti ebaõige koostamise peale ega akti ebaõigsusele ega enampakkumise oluliste tingimuste rikkumisele hiljem tugineda.
8. OSTUHINNA TASUMINE (TMS § 93)
8.1. Elektroonilise enampakkumise võitja peab tasuma ostuhinna enampakkumise lõppemise päevale järgneval tööpäeval. Kui ostuhind ületab 12 700 eurot, tuleb ostuhinnast üks kümnendik tasuda enampakkumisele järgneval tööpäeval ning ülejäänud hind tuleb tasuda 15 päeva jooksul.
8.2. Koheseks tasumiseks punkti 8.1. tähenduses loetakse ostuhinna tasumist sularahas või kohtutäituri määratud kontole. Kui ostuhind tasutakse kohtutäituri määratud kontole, loetakse ostuhind kohtutäiturile tasutuks kohtutäituri konto krediteerimisest ostuhinna ulatuses. Kohtutäitur võib kohese tasumisena aktsepteerida ka vähemalt ostuhinna suuruses antud Eesti või muu Euroopa Liidu liikmesriigi krediidiasutuse tähtajatut, tagasivõtmatut ja tingimusteta maksegarantiid.
8.3. Kui ostjaks on võlgnik, tuleb kogu ostuhind tasuda enampakkumisele järgneval tööpäeval.
8.4. Kui ostjaks on sissenõudja, kelle nõue ületab ostuhinna või on sellega võrdne, tehakse tasaarvestus tema nõudega ulatuses, mis vastab osale, mida sissenõudjal oleks õigus saada tema poolt ostetava vara müügist saadud tulemi jaotamisel. Tasaarvestamata jäänud ostuhinna osa tasub sissenõudja kohtutäituri ametialasele kontole.
8.5. Ostja taotlusel pikendab kohtutäitur ostuhinna tasumise tähtaega täiendavalt 15 päeva võrra. Ostuhinna tasumise tähtaja pikendamise vormistab kohtutäitur otsusena. Otsus edastatakse võlgnikule, sissenõudjale, parima pakkumise teinud isikule ja isikutele, kelle õigused müüdavale asjale on kohtutäiturile teada.
9. OSTUHINNA TASUMINE LAENUGA (TMS § 931)
9.1. Kui ostja soovib osta sundenampakkumisel müüdavat asja krediidiasutuse väljastatava laenuga, peab ta sellest kohtutäiturile teatama kohe pärast tema pakkumise parimaks tunnistamist. Koheseks teatamiseks loetakse parimaks pakkumiseks tunnistamise päeval teate edastamist e-posti aadressil buroo.kudu@taitur.net.
9.2. Ostuhinna tasumisel laenuga ei kohaldata ostjale sätestatud ostuhinnast ühe kümnendiku ega ostuhinna kohese tasumise kohustust. Ostja kohustub tasuma kogu ostuhinna või tagama ostuhinna tasumise kohustuse täitmise krediidiasutuse poolt 15 päeva jooksul parimaks pakkumiseks tunnistamise päevale järgnevast päevast arvates.
9.3. Ostuhinna tasumist laenuga ei saa taotleda võlgnik.
9.4. Ostuhinna tasumise tähtaja pikendamine toimub vastavalt p-s 8.5. sätestatule.
10. MAKSTAVA SUMMA SUURENDAMINE (TMS § 94)
10.1. Kui pärast enampakkumist selgub, et alghinna määramisel arvestatud pandiõigus või muu õigus ei kehti või on lõppenud, peab ostja, kes teadis või pidi teadma, et õigus ei kehti või on lõppenud, tasuma lisaks ostuhinnale ka alghinna määramisel arvestatud summa õiguse väärtuses.
10.2. Punktis 10.1. sätestatu kehtib ka juhul, kui õigus on tingimuslik ja edasilükkav tingimus ei saabu või saabub äramuutev tingimus ja ostja teadis sellest või pidi seda teadma pakkumise tegemisel.
11. OMAND ENAMPAKKUMISEL MÜÜDUD VARALE (TMS § 98, § 156)
11.1. Omand enampakkumisel müüdud kinnisasjale tekib enampakkumise akti alusel kinnistusraamatusse kande tegemisega.
11.2. Omandit ei teki, kui arestimine on tühine või kui on rikutud enampakkumise olulisi tingimusi ja kohus on tunnistanud enampakkumise kehtetuks. See kehtib sõltumata sellest, kas enampakkumisel asja ostnud isik teadis eelnimetatud asjaoludest.
11.3. Omandi tekkimiseks ei pea olema täidetud asjaõigusseaduses sätestatud eeldused, eelkõige ei pea tegelikult olemas olema täitedokumendis kajastatud nõuet, samuti ei pea enampakkumisel müüdud ese kuuluma võlgnikule. See ei välista õigusvastaselt tekitatud kahju hüvitamise nõuete esitamist.
11.4. Kui omandaja on tasunud enampakkumise hinna ning punktis 11.3. nimetatud põhjustel omandit ei tekkinud, võib ta esitada sissenõudja vastu alusetust rikastumisest tuleneva nõude. See ei välista õigusvastaselt tekitatud kahju hüvitamise nõudeid.
11.5. Enampakkumisel ei saa kasutada ostueesõigust.
12. MÜÜDUD ASJA JUHUSLIKU HÄVIMISE RIISIKO ÜLEMINEK JA VASTUTUS ASJA PUUDUSTE EEST (TMS § 103, § 155)
12.1. Kinnisasja ja sellega koos müüdud esemete hävimise riisiko läheb enampakkumisel ostjale üle pakkumise parimaks tunnistamisega (vt. p.5.1.). Pakkumise parimaks tunnistamisest alates kannab ostja kõik kulud ja koormatised ning saab kogu kasu.
12.2. Asja müümisel täitemenetluses ei vastuta kohtutäitur ega võlgnik müüdud asja puuduste eest. See ei välista kohtutäituri ega võlgniku võimalikku vastutust õigusvastaselt tekitatud kahju eest.
13. KANDED KINNISTUSRAAMATUSSE (TMS § 160)
13.1. Kohtutäitur esitab kinnistusosakonnale enampakkumise akti ärakirja ning avaldused ostja kinnistusraamatusse omanikuna sissekandmiseks ja keelumärke ja lõppevate õiguste kustutamiseks viivitamata pärast kogu ostuhinna tasumist, kui seadusega ei ole sätestatud teisiti.
13.2. Omaniku ning hüpoteegi sissekandmise avaldus loetakse ostja ja hüpoteegipidaja esitatud avalduseks. Ostja on kohustatud tasuma riigilõivu riigilõivuseaduses sätestatud ulatuses.
14. ÜÜRI-VÕI RENDILEPINGUD (TMS § 161)
15. KORTERIÜHISTU (Kortreiomandi- ja korteriühistu seadus § 43-44)
15.1. Korteriomandi võõrandamisel lähevad korteriomaniku õigused ja kohustused omandajale üle alates omandi ülemineku hetkest.
15.2. Korteriomandi võõrandamisel, välja arvatud täite- ja pankrotimenetluses, vastutab selle omandaja korteriühistu ees käendajana võõrandaja korteriomandist tulenevate sissenõutavaks muutunud kohustuste eest. Omandaja vastutus on piiratud korteriomandi väärtusega.
15.3 Korteriühistul on korteriomandist tulenevate nõuete tagamiseks pandiõigus korteriomandile (edaspidi korteriühistu pandiõigus).
15.4. Korteriühistu pandiõigusele kohaldatakse seadustes esimesel järjekohal oleva hüpoteegi kohta sätestatut.
15.5. Korteriühistu pandiõiguse suurus on korteriomandi eelmise majandusaasta majandamiskulude summa.
15.6. Korteriühistu pandiõiguse suurus määratakse korteriomanike üldkoosoleku poolt kinnitatud majandusaasta aruande järgi omandi ülemineku päeva seisuga. Kui korteriühistul on kohustus esitada majandusaasta aruanne korteriühistute registrile, määratakse korteriühistu pandiõiguse suurus registrile esitatud majandusaasta aruande järgi.
15.7. Kui korteriühistu esimese majandusaasta kohta ei ole veel aruannet, määratakse korteriühistu pandiõiguse suurus majanduskava järgi. Kui ette on nähtud tegelikust tarbimisest sõltuvate majandamiskulude tasumine pärast kulude suuruse selgumist, määratakse pandiõiguse suurus selles osas majanduskavas sisalduva prognoosi järgi.
15.8 Eriomandi kokkuleppes võivad korteriomanikud määrata korteriühistu pandiõigusele kindla rahalise suuruse.
15.9. Korteriühistu pandiõigusega tagatud nõude maksmapanekuks esitab korteriühistu kohtutäiturile, kes on sissenõude kinnisasjale juba pööranud, tõendi korteriomandist tuleneva nõude kohta. Tõendile lisatakse täitmisavaldus ja korteriühistu kehtiv majanduskava.
15.10. Korteriühistu esitab enne enampakkumist kohtutäiturile täiendava tõendi korteriomandist tuleneva nõude suuruse kohta, mis on muutunud sissenõutavaks pärast täitmisavalduse või esialgse tõendi esitamist, kuid enne enampakkumise toimumist.
16. KINNISASJA OMANDAMISE KITSENDUSED
16.1. Kui Euroopa Majanduspiirkonna lepinguriigi või Majandusliku Koostöö ja Arengu Organisatsiooni liikmesriigi (edaspidi lepinguriigi) juriidiline isik ei vasta kinnisasja omandamise kitsendamise seaduse (edaspidi KAOKS ) paragrahvi 4 lõigetes 3-5 sätestatud nõuetele, võib ta omandada põllumajandusmaad, metsamaad või põllumajandus- ja metsamaad kokku kümme hektarit või rohkem sisaldava kinnisasja üksnes omandatava kinnisasja asukohajärgse maavanema (edaspidi maavanem) loal.
16.2. Kolmanda riigi kodanikul/ juriidilisel isikul on õigus omandada põllumajandusmaad –ja/või metsamaad sisaldav kinnisasi üksnes maavanema loal.
16.3. KAOKS paragrahvi 4 lõigetes 3-5 sätestatud nõuetele vastavuse kontrollimiseks esitab isik kohtutäiturile lepinguriigi juriidilise isiku asukohajärgse riigi pädeva asutuse väljastatud dokumendi, mis tõendab isiku vastavust nõuetele.
16.4. Isik, kes on KAOKS paragrahvi 4 lõigetes 3–5 või § 5 lõikes 1 või lõigetes 3–5 sätestatud nõuete kohaselt tegelenud Eestis põllumajandustoodete tootmisega või metsa majandamisega, esitab kohtutäiturile selle kohta Maksu- ja Tolliameti tõendi.
17. KAEBUS KOHTUTÄITURI OTSUSE JA TEGEVUSE PEALE (TMS § 217, § 218)
17.1. Kohtutäituri otsuse või tegevuse peale täitedokumendi täitmisel või täitetoimingu tegemisest keeldumisel võib täitemenetluse osaline esitada kohtutäiturile kaebuse kümne päeva jooksul alates päevast, kui kaebuse esitaja sai teada või pidi teada saama otsuse või toimingu tegemisest, kui seaduses ei ole sätestatud teisiti.
17.2. Kaebuse kohtutäituri tegevuse peale vaatab kohtutäitur läbi menetlusosaliste osavõtul 15 päeva jooksul ja teeb läbivaatamisest arvates 10 päeva jooksul otsuse.
17.3. Kohtutäitur võib pikendada kaebuse kohta otsuse tegemise tähtaega kümne päeva võrra, kui tegemist on õiguslikult keeruka juhtumiga või kui otsuse tegemine on muudel objektiivsetel põhjustel raskendatud.
17.3. Kaebuse kohta tehtud kohtutäituri otsuse peale võib menetlusosaline esitada otsuse kättetoimetamisest arvates kümne päeva jooksul kaebuse maakohtule, kelle tööpiirkonnas kohtutäituri büroo asub.
18. HAGI ENAMPAKKUMISE KEHTETUKS TUNNISTAMISEKS (TMS § 223)
19. KOLMANDATE ISIKUTE ÕIGUSED
19.1. Kohtutäiturile tuleb enne enampakkumist teatavaks teha oma õigused müüdavale asjale, kui nendest ei ole kohtutäiturile veel teatatud, ja neid õigusi kohtutäituri nõudmisel põhistada (TMS § 84 lg 1 p 6).
19.2. Enampakkumist takistavaid õigusi omavatel isikutel tuleb saavutada kokkuleppel sissenõudjaga või kohtulahendi alusel enne tulemi jaotamise päeva enampakkumise lõpetamine või peatamine (TMS § 84 lg 1 p 7).
19.3. Kohtutäiturile tuleb enne enampakkumist teatavaks teha keelumärke kinnistusraamatusse kandmise ajaks sissekandmata õigused ja sissenõudja nõudmise korral need põhistada (TMS § 153 lg 1 p 6).
19.4. Kinnisasja täitemenetluses müügi korral jäävad püsima sissenõudja nõude või selle tagatiseks oleva õiguse järjekohast eespool ja samal järjekohal olevad kinnistusraamatust nähtuvad õigused (TMS §158 lg 1).
19.5. Nõudest järjekohas tagapool olevad õigused lõpevad pakkumise parimaks tunnistamisega. Lõppenuks loetakse ka kinnistusraamatusse kantud, sissenõudjale kuuluv õigus, millest tuleneva nõude rahuldamiseks sissenõue pöörati (TMS § 158 lg 3).
19.6. Kui isiku kinnistusraamatusse kantud õigus kinnisasja müügiga lõpeb, võib õiguse omaja tulemist nõuda täitemenetluse seadustiku § 108 lõikes 2 sätestatud korras hüvitist kustutatud õiguse eest vastavalt kustutatud õiguse endisele järjekohale (TMS § 176 lg 1).
19.7. Hüvitis isikliku servituudi ja tähtajatu reaalkoormatise eest makstakse õigustatud isikule igakuiste maksetena, mille arvutamisel võetakse aluseks õiguse aastaväärtus. Summa makstakse kolme kuu eest ette (TMS § 176 lg 2).
20. ENAMPAKKUMISE PEATUMINE KATKESTUSE TÕTTU OKSJONIKESKKONNAS (TMS § 991)
21. ENAMPAKKUMISE LÕPETAMINE ENNE ASJADE MÜÜMIST (TMS §97 lg 11)

References: § 153
 § 871
 § 87
 § 83
 § 881
 § 91
 § 89
 § 921
 § 93
 § 931
 § 94
 § 98
 § 156
 kohus 
 § 103
 § 155
 § 160
 § 161
 § 43
 § 5
 § 217
 § 218
 § 223
 § 84
 § 84
 § 153
 §158
 § 158
 § 108
 § 176
 § 176
 § 991
 §97